Diari Oficial de la Generalitat Valenciana


Sumari del DOGV 8871, del 31-07-2020 (2020/6259)

RESOLUCIÓ de 28 de juliol de 2020, de la Direcció General de Planificació, Eficiència Tecnològica i Atenció al Pacient, per la qual s'amplia el termini de resolució del procediment de concessió d'ajudes destinades a finançar programes d'ajuda mútua i autoajuda, duts a terme per associacions o entitats sense ànim de lucre de pacients, dels seus familiars, de voluntariat sanitari o aquelles la fi de les quals siga la millora de la qualitat de vida dels pacients, convocades per Resolució de 28 d'abril de 2020.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8871

Data del DOGV
:   31-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6259


Data del document
:   28-07-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 28 de juliol de 2020, de la Direcció General de Planificació, Eficiència Tecnològica i Atenció al Pacient, per la qual s'amplia el termini de resolució del procediment de concessió d'ajudes destinades a finançar programes d'ajuda mútua i autoajuda, duts a terme per associacions o entitats sense ànim de lucre de pacients, dels seus familiars, de voluntariat sanitari o aquelles la fi de les quals siga la millora de la qualitat de vida dels pacients, convocades per Resolució de 28 d'abril de 2020. [2020/6259]  
Per resolució de 28 d'abril de 2020, de la Direcció General de Planificació, Eficiència Tecnològica i Atenció al Pacient, es va aprovar la convocatòria per a l'any 2020 del procediment de concessió d'ajudes destinades a finançar programes d'ajuda mútua i autoajuda, duts a terme per associacions o entitats sense ànim de lucre de pacients, dels seus familiars, de voluntariat sanitari o aquelles la fi de les quals siga la millora de la qualitat de vida dels pacients.  
En l'Ordre 2/2015, de 28 d'agost, de la Conselleria de Sanitat Universal i Salut Pública per la qual s'aproven les bases reguladores s'establia que l'òrgan encarregat de l'ordenació i instrucció del procediment serà la direcció general amb competències en matèria d'atenció al pacient que, d'ofici, acordarà totes les actuacions necessàries per a la determinació, coneixement i comprovació de les dades en virtut dels quals ha de pronunciar-se la resolució. Així mateix, l'òrgan competent per a la resolució de concessió o denegació de les ajudes és el titular de la Conselleria de Sanitat Universal i Salut Pública.  
  
De conformitat amb el que es disposa en l'apartat 1 de l'article 21 de la Llei 9/2015, d'1 d'octubre, del Procediment Administratiu Comú de les Administracions Públiques, l'Administració està obligada a dictar resolució expressa i a notificar-la en tots els procediments qualsevol que siga la seua forma d'iniciació.  
Per a garantir que la concessió de les ajudes es realitzarà en règim de concurrència competitiva, d'acord amb els principis de publicitat, transparència, objectivitat, igualtat i no discriminació, buscant l'eficàcia i eficiència, establits en l'article 8.3 de la Llei 38/2003, de 17 de novembre, general de subvencions, es requereix un elevat volum de recursos humans i materials, del qual no es disposa en l'actualitat, a causa de l'estat d'alarma decretat a conseqüència de la crisi del coronavirus.  
  
Malgrat els importants avanços aconseguits en matèria de tramitació electrònica, l'experiència de convocatòries anteriors mostra la dificultat existent per a completar la tramitació del procediment de concessió en el termini màxim establit en l'Ordre 2/2015, de 28 d'agost, per la qual cosa els interessats podrien pressuposar la no concessió de la sol·licitud presentada, encara que els actes d'avaluació i selecció tendiren a la seua concessió.  
Com que en l'article 23.1 de la Llei 39/2015, d'1 d'octubre, es permet excepcionalment ampliar el termini màxim de resolució en circumstàncies taxades, atés que les circumstàncies actuals el justifiquen i l'aconsellen i que amb això no es perjudiquen drets de tercers, es fa necessari ampliar el termini de resolució, evitant així que es produïsquen els efectes desestimatoris de les sol·licituds previstos en l'esmentada norma.  
  
Sobre la base de l'anteriorment exposat, resolc:  
  
Primer. Ampliació del termini de resolució  
S'amplia de dos a tres mesos el termini màxim de resolució de la convocatòria de l'any 2020 del procediment de concessió d'ajudes destinades a finançar programes d'ajuda mútua i autoajuda, duts a terme per associacions o entitats sense ànim de lucre de pacients, dels seus familiars, de voluntariat sanitari o aquelles la fi de les quals siga la millora de la qualitat de vida dels pacients, convocades per Resolució de 28 d'abril de 2020 (DOGV 8807, 08.05.2020)  
  
Segon. Eficàcia. Recursos  
1. La present resolució farà efecte a partir de l'endemà de la seua publicació en la pàgina web de la Conselleria de Sanitat Universal i Salut Pública, i resultarà aplicable a totes les sol·licituds que s'hagen presentat a la convocatòria recollida en l'apartat primer.  
2. Contra la present resolució d'ampliació de termini de resolució del procediment de concessió no cabrà cap recurs.  
  
València, 28 de juliol de 2020.- La directora general de Planificació, Eficiència Tecnològica i Atenció al Pacient: María Llanos Cuenca González.